FOR IMMEDIATE RELEASE

# Az FSP bemutatja az új T-WINGS 2 az 1-ben csúcskategóriás számítógépházat

## *E-ATX és Mini-ITX rendszerek kombinálhatóak egy stílusos gépházban*

***2020. március 3., Tajpej, Tajvan -*** Az FSP, a világ vezető tápegységgyártója örömmel mutatja be új, stílusos „T-WINGS” (CMT710) nevű számítógépházát. Az új T-WINGS ház lehetővé teszi a felhasználóknak, hogy egyetlen egységbe két számítógép-konfigurációt szereljenek be.

### Két rendszer egyetlen egységben

Azzal, hogy két csúcskategóriás PC fogadására is képes, a T-WINGS egyrészt helyet takarít meg otthon vagy az irodában, másrészt nagyon meggyorsítja a munkát is. A fő rendszer E-ATX méretű alaplapot is tartalmazhat, így csúcskategóriás játékgépet vagy HEDT konfigurációt is összeállíthatunk itt, míg a másodlagos részbe Mini-ITX alaplap kerülhet, mely számtalan lehetőséget nyit meg előttünk. Az ilyen megoldás előnye, hogy a két rendszer párhuzamosan futhat, megszűnnek tehát a késlekedések, akadozások és a nagy terhelés okozta fagyások például tartalomgyártás vagy streaming közben, és végre lehetővé válik a megszakítás nélküli rögzítés, a felvételek ellenőrzése és irányítása, illetve a feliratkozókkal való kapcsolattartás is.

### Új dizájn gyönyörű, 360 fokos betekintési szöggel

Az FSP T-WINGS egy új, innovatív, félig nyitott formatervvel büszkélkedhet, mely minden bizonnyal magára vonja majd a figyelmet: a dizájn központi eleme egy egyedi, szárnyas külső, mely különböző szögekben hajlított alakzatokból áll, és fekete eloxált felületet kombinál arany vagy vörös betétekkel. A T-WINGS egyedi formája lehetővé teszi a gépépítőknek igazán látványos rendszerek összeállítását.

### Erős és hűs

Az erős alumínium keret, illetve a 4 mm-es edzett üveg panelek megvédik a drága komponenseket az otthoni vagy irodai környezettől, miközben a nagyméretű szellőzőnyílásokkal a maximális hőleadás is biztosított. Két, párhuzamos vízhűtés és két tápegység gondoskodhat arról, hogy mindkét rendszer maximális tudását kihasználhassuk korlátok nélkül. A T-WINGS számítógépházba a grafikus kártyák kívánság szerint függőlegesen és vízszintesen is beépíthetők, akiknek pedig nagy tárolókapacitásra van szükségük, azoknak a T-WINGS öt meghajtóhelyet kínál, két 3,5”-es és három 2,5”-es egység számára.

### ARGB fénysáv és innovatív kábelmenedzsment

A T-WINGS középső vázát kifejezetten úgy tervezték, hogy nagyméretű, 40 mm-es helyet kínáljon a kábelek elrendezésére. Ez az egyedi, központi megoldás egységes, jól kezelhető helyet kínál a vezetékeknek és meggátolja, hogy azok a komponensek körül akadályozzák a légáramlást. A ház további különlegességei között megtalálható egy címezhető RGB fénysáv, mellyel szoftveres szinkronizáció segítségével testre szabható a számítógép kinézete. A fénysáv minden jelentős alaplapi megoldással kompatibilis, többek között az ASRock Polychrome Sync, ASUS Aura Sync, Gigabyte RGB Fusion, és MSI Mystic Light Synckel is használható.

Az előlapon 3,5 mm-es HD audiokimenetet és mikrofonbemenetet, illetve egy USB 3.1 Gen2 Type-C és két USB 3.1 Gen1 Type-A konnektort találunk, melyek segítségével a felhasználók könnyedén csatlakoztathatják okostelefonjaikat, táblagépeiket, headsetjeiket és egyéb kiegészítőiket.

### Készülj és nyerj!

Kövesd online eseményüket, hogy esélyed legyen nyerni egy új T-WINGS házat az általad választott színben és különböző, a Steam áruházban beváltható ajándékártyákat is! Egyszerűen csak válaszolj helyesen egy kérdésre a YouTube videó ([https://www.fsplifestyle.com/promotion/T-WINGS/campaign\_en.html](https://www.fsplifestyle.com/promotion/T-WINGS/T-WINGS_PrizeHunt.html)) megtekintése után!

### T-WINGS specifikációi

|  |  |
| --- | --- |
| **Model** | **CMT710** |
| Type | Aluminum / Tempered Glass Open Frame Chassis |
| Color | Black & Gold / Black & Red |
| Materials | Anodized Aluminum, 4mm Tempered Glass |
| Dimensions | 624 x 455 x 530 mm |
| Motherboard Support | Two motherboards MB 1: E-ATX, ATX, Micro ATX, Mini-ITX MB 2: Mini-ITX  |
| External I/O port | 1 x USB 3.2 Type-C 2 x USB 3.1 Type-A HD Audio  |
| Maximum CPU Cooler Height | 155mm |
| VGA Card Length | 380mm |
| Expansion Slots | 8 |
| Power Supply Type | Two PSU PSU 1: 240mm ATX PSU PSU 2: SFX/SFX-L PSU  |
| Drive Bay | 3.5-inch HDD | 3 |
| 2.5-inch SSD | 2 |
| Maximum Radiator Support | 360mm x 2 (optional) |

### A termékről további információkért és videókért látogasd meg az alábbi oldalakat:

Termékoldal: <https://www.fsplifestyle.com/promotion/T-WINGS/feature.html>
Videó: <https://www.youtube.com/watch?v=PKQ9wbmyfUA>

### Ajánlott fogyasztói (MSRP before tax) ár:

EU499 dollár

### Továbbiinformáció:

FSP Group hivatalos weboldal: [www.fsp-group.com](http://www.fsp-group.com/)
FSP termékek: [www.FSPLifestyle.com](http://www.fsplifestyle.com/)
FSP Blog: [blog.fsp-group.com](http://blog.fsp-group.com/)
Facebook: [www.facebook.com/FSP.global](http://www.facebook.com/FSP.global)
LinkedIn oldal: [www.linkedin.com/company/1842554](http://www.linkedin.com/company/1842554)
YouTube csatorna: [www.youtube.com/user/PowerNeverEnds](http://www.youtube.com/user/PowerNeverEnds)

### Az FSP-ről

Az 1993-ban alapított FSP Group (3015: Taiwan) a világ egyik vezető tápegységgyártója, amely a felhasználók minden igényét képes kielégíteni 400 fős K+F csapatával, nagy gyártókapacitásával és széles termékpalettájával. Több mint 500 különböző, 80 PLUS® tanúsítvánnyal rendelkező modelljével a világ legtöbb ilyen tanúsítványát megszerző cége, amely egyszerre kínál a felhasználóknak környezetbarát technológiát és minőségi tápegységeket. Az FSP Group weboldala: [www.fsp-group.com](http://www.fsp-group.com/)